b'\n_START_ARTICLE_\nSurplex\n_START_SECTION_\n\xc3\x8enfiin\xc8\x9barea societ\xc4\x83\xc8\x9bii\n_START_PARAGRAPH_\nSurplex.com AG a fost \xc3\xaenfiin\xc8\x9bat\xc4\x83 de c\xc4\x83tre fra\xc8\x9bii Bruno \xc8\x99i Florian Schick spre sf\xc3\xa2r\xc8\x99itul lui 1999, ca o tipic\xc4\x83 companie start-up a erei Dotcom . Ideea de baz\xc4\x83 era s\xc4\x83 se creeze o pia\xc8\x9b\xc4\x83 \xc3\xaen re\xc8\x9bea care s\xc4\x83 simplifice comer\xc8\x9bul de utilaje second hand; o pia\xc8\x9b\xc4\x83 mai accesibil\xc4\x83. Acest model de business a atras mul\xc8\x9bi investitori, priva\xc8\x9bi \xc8\x99i de stat. Consor\xc8\x9bii interna\xc8\x9bionale precum grupul Carlyle  \xc8\x99i grupul Vivendi au investit \xc3\xaen companie circa 50 de milioane de euro. De asemenea, au investit \xc3\xaen Surplex \xc8\x99i investitori priva\xc8\x9bi importan\xc8\x9bi precum \xc2\xa0Lars Schlecker, Lars Windhorst, Marc Schrempp \xc8\x99i fostul pre\xc8\x99edinte al firmei FIAT, Paolo Fresco .\n_START_SECTION_\nCriz\xc4\x83\n_START_PARAGRAPH_\nExplozia dot-com-urilor a \xc3\xaensemnat un moment dificil pentru supravie\xc8\x9buirea companiei Surplex.com AG. Unele sedii au fost \xc3\xaenchise, sediul central a fost mutat din Berlin \xc3\xaen D\xc3\xbcsseldorf \xc8\x99i majoritatea angaja\xc8\x9bilor au pierdut locul de munc\xc4\x83. \xc3\x8en martie 2003, Michael Werker, care a lucrat pentru Deutz, companie specializat\xc4\x83 \xc3\xaen construc\xc8\x9bia de motoare \xc8\x99i camioane, devine CEO \xc3\xaen cadrul firmei Surplex.\n_START_SECTION_\nRevenirea din criz\xc4\x83\n_START_PARAGRAPH_\nDoar datorit\xc4\x83 unei reechilibr\xc4\x83ri a firmei, ob\xc8\x9binut prin introducerea unor servicii mai tradi\xc8\x9bionale, Surplex a reu\xc8\x99it s\xc4\x83 \xc3\xae\xc8\x99i revin\xc4\x83 financiar. Ast\xc4\x83zi compania nu se limiteaz\xc4\x83 la un business \xe2\x80\x9dvirtual\xe2\x80\x9d ci ofer\xc4\x83 \xc8\x99i servicii \xe2\x80\x9dreale\xe2\x80\x9d cu privire la utilaje second hand, precum: asisten\xc8\x9b\xc4\x83 personal\xc4\x83, evalu\xc4\x83ri \xc8\x99i servicii de depozitare. Utilajele \xc8\x99i liniile de produc\xc8\x9bie second hand sunt comercializate \xc3\xaen \xc3\xaentreaga lume. \xc3\x8en plus, Surplex organizeaz\xc4\x83 licita\xc8\x9bii (at\xc3\xa2t live c\xc3\xa2t \xc8\x99i online) pentru companii precum Linde, ABB, ThyssenKrupp \xc8\x99i Bayer.\n_START_SECTION_\nProduse\n_START_PARAGRAPH_\nPlatforma business-to-business face ca Surplex s\xc4\x83 fie unul dintre liderii europeni \xc3\xaen sectorul v\xc3\xa2nz\xc4\x83rilor de utilaje second hand \xc8\x99i a primit premiul de cea mai bun\xc4\x83 platform\xc4\x83 Forrest Research \xc3\xaen anul 2001. \xc3\x8en timpul apogeului, site-ul a avut peste 8.000 de clien\xc8\x9bi \xc8\x99i mai mult de 12.000 de utilaje. De asemenea, Surplex este editorul uneia dintre cele mai mari reviste pentru instrumente \xc8\x99i echipamente second hand (Communicator). Aceasta are peste 100.000 de cititori \xc8\x99i mai mult de 45.000 de copii \xc8\x99i este citit\xc4\x83 \xc3\xaen peste 100 de \xc8\x9b\xc4\x83ri diferite.'